== Opvækst, forlovelse og giftermål ==
Thomasine Christine Buntzen voksede op i [[Nyhavn]] i [[København]] som ældste datter af stadsmægler og [[dispachør]]<ref>En dispachør er en der undersøger omstændighederne ved havari</ref> Johan Buntzen i hans andet ægteskab. Hun skulle have været en søn, som hed Thomas, deraf navnet. Hun kom fra en [[familie (menneske)|familie]] hvor det intime og nære familieforhold var det vigtigste. Hendes moder døde tidligt, og hun voksede op som sin fars yndlingsdatter, smuk og begavet. Allerede som 15-årig blev hun [[forlovelse|forlovet]] med den 30-årige Peter Andreas Heiberg, der var hendes og søsterens sproglærer. [[7. maj]] [[1790]] blev de gift på skydebanen og indrettede deres første hjem i Østergade i København.<ref>Gyllembourg, 1845 s 233</ref>
Litteratur Historie Biblioteks-_og_informationsvidenskab